Кочкор-Ата чопо кени

Кочкор-Ата чопо кени Жалал-Абад облусунун Ноокен районунда, Кочкор-Ата шаарынан 1,0 км түндүк-батышта, Ош–Бишкек жолуна жакын, деңиз деңгээлинен 500–550 м бийиктикте. 1984-ж. чалгындалган. Калыңдыгы 5 мден 20 мге чейин жеткен кумайлуу чоподон түзүлгөн. Орточо калыңдыгы 11 м. Кумайлуу чопонун астында кум-шагыл жатат. Кумайлуу чопо "75", "100" маркадагы кирпич даярдоого жарамдуу. Запасы А категориясы боюнча 285 миң м3; В – 515 миң м3; С – 859 миң м3; А + С – 1659 миң м3.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары